SET สัปดาห์หน้า Sideway Up พร้อมชี้ 2 ปัจจัยเด่นน่าจับตา
โบรกฯคาดตลาดหุ้นไทยปดาห์หน้า Sideway Up ชี้ 2 ปัจจัยเด่นเศรษฐกิจต่างประเทศน่าจับตา
7 ม.ค. 2561

Weekly outlook : Sideway Up แนวต้าน 1,807/1,820 จุด แนวรับ 1,785/1,778 จุด
บล.โนมูระ พัฒนสิน ระบุในบทวิเคราะห์ คาดตลาดสัปดาห์หน้า Sideway Up โดยได้แรงหนุนจากค่าเงินดอลล่าร์ที่อ่อนค่าอย่างต่อเนื่อง ตอบรับรายงานการประชุม FOMC เมื่อเดือน ธ.ค.ที่ระบุว่า กรรมการ FED ส่วนใหญ่ยังคงสนับสนุนให้มีการปรับขึ้นอัตราดอกเบี้ยอย่างค่อยเป็นค่อยไป เพื่อรับมือกับความเสี่ยงที่อาจจะส่งผลกระทบต่อกิจกรรมทางเศรษฐกิจและอัตราเงินเฟ้อ
ซึ่งแนวโน้มดังกล่าวหนุนราคาสินค้าโภคภัณฑ์และสินทรัพย์เสี่ยงโลกฟื้นตัวเด่น ผสานทิศทางราคาน้ำมันดิบขาขึ้น หลังสต๊อกน้ำมันดิบสหรัฐฯปรับตัวลงมากกว่าคาด คลายกังวลปัญหาอุปทานส่วนเกินประกอบกับความต้องการน้ำมันดิบมีแนวโน้มที่จะเพิ่มขึ้นต่อเนื่องรวมถึงหากดูจาก Survey เกี่ยวกับมุมมองของนักลุงทนต่อราคาน้ำมันดิบ พบว่า นักลงทุนกว่าครึ่งมีมุมมอง Bullish ต่อราคาน้ำมันดิบในช่วงถัดไปเป็นปัจจัยหนุนกลุ่มพลังงานเด่น
นอกจากนี้ เศรษฐกิจสหรัฐฯยังคงส่งสัญญาณการฟื้นตัวต่อเนื่อง ทั้งภาคการจ้างงาน ภาคอุตสาหกรรมถือเป็นปัจจัยสำคัญที่จะขับเคลื่อนเศรษฐกิจโลก ซึ่งแนวโน้มดังกล่าวหนุนตลาดสินทรัพย์เสี่ยงโลกปรับตัวขึ้นเด่น ไม่ว่าจะเป็นตลาดหุ้นสหรัฐฯ สหราชอณาจักรญี่ปุ่น รวมถึงตลาดหุ้นไทยที่ในสัปดาห์ที่ผ่านมาพุ่งขึ้นแตะระดับ 1,800 จุด
โดยไทยได้รับปัจจัยหนุนสำคัญจากมาตรการกระตุ้นเศรษฐกิจจากภาครัฐฯที่ทยอยออกมาอย่างต่อเนื่อง ทั้งทางด้านโครงสร้างพื้นฐาน ด้านการท่องเที่ยว และเศรษฐกิจฐานราก ซึ่งคาดจะกระตุ้นให้การบริโภคฟื้นตัวอย่างมีนัยสำคัญ สอดคล้องกับการรายงานดัชนีความเชื่อมั่นผู้บริโภคของไทยเดือน ธ.ค. ที่ปรับตัวขึ้นสู่ระดับ 79.2 จุด ทำจุดสูงสูดในรอบ 35 เดือน คาดเป็นปัจจัยหนุนตลาดปรับตัวขึ้นต่อได้ สู่แนวต้าน 1,807/1,820 จุด โดยมีแนวรับที่ 1,785/1,778 จุด
ส่วนปัจจัยอื่นๆ ที่น่าติดตาม 1) 12 ม.ค. การรายงานอัตราเงินเฟ้อสหรัฐฯเดือน ธ.ค. Consensus คาดที่ 0.2% เติบโตจาก 0.1% ในเดือนพ.ย. 2) 10 ม.ค. อัตราเงินเฟ้อจีนเดือน ธ.ค. Consensus คาดที่ 1.9% จาก 1.7% ในเดือนก่อน
&lt;&lt;&lt;คลิกเพื่อดูรายละเอียด&gt;&gt;&gt;